Maaviljelus  Aastasadu oli eestlase  kõige tähtsamaks tegevusalaks põllundus. Kõige vanem maaharimisviis oli aletegemine: põllumaa saamiseks raiuti soovitud maalapil puud maha ja põletati. Väga kaugesse aega ulatub ka söödipõllundus, kus põldu hariti paar aastat ja jäeti siis sööti. Künni- ehk pärispõllundus sai Eestis alguse 8.-10. sajandil e.Kr. Ilmselt juba 13. sajandil võeti kasutusele kolmeväljasüsteem. Ühel põlluosal (väljal) kasvatati talivilja, teisel suvivilja ja kolmas oli kesas (põllumaa, mis jäeti üheks aastaks külvamata).